पूल पार्टी में आपसी झगड़े के चलते फायरिंग की आशंका, अमेरिका में इस साल मास शूटिंग के 303 केस
US Los Angeles Carson pool party Mass Shooting - अमेरिका के लॉस एंजिल्स में शनिवार को मास शूटिंग में 8 लोग घायल हो गए। इनमें 2 की हालत गंभीर बताई जा रही है। घटना लॉस एंजिल्स से 17 मील दूर कारसन इलाके में हुई।
अमेरिका के लॉस एंजिल्स में शनिवार को मास शूटिंग में 8 लोग घायल हो गए। इनमें 2 की हालत गंभीर बताई जा रही है। घटना लॉस एंजिल्स से 17 मील दूर कारसन इलाके में हुई। गोलीबारी एक पूल पार्टी के दौरान हुई, जहां करीब 50 लोग मौजूद थे। घायलों की उम्र 16 से 24 साल के बीच है। उन्हें सिर, कमर के हिस्से में गोली लगी हैं। पुलिस अधिकारी माइरोन ने बताया कि उन्हें एक कॉल के जरिए घटना की जानकारी मिली थी।
पुलिस मौके पहुंची तो उन्हें एक 16 साल का घायल लड़का दिखाई दिया। सभी घायलों को अस्पताल में भर्ती कराया गया है। पुलिस ने गोलीबारी से पहले लड़ाई होने की आशंका जताई है। पुलिस अधिकारी रिक कोंटी ने कहा कि गोली चलाने वाला कोई एक व्यक्ति नहीं था। घटना के वक्त वहां मौजूद एक शख्स ने बताया कि उसने करीब 20-30 गोलियों की आवाज सुनी थी। पुलिस आरोपी की तलाश कर रही है।
बिना इन्विटेशन पार्टी में घुस गया था शख्स
पड़ोसियों ने बताया कि पार्टी में एक शख्स बिना न्योते के पहुंच गया था। जब वहां मौजूद लोगों ने उससे जाने के लिए कहा तो वो उनसे बहस करने लगा। आशंका है कि इसी के बाद वहां लड़ाई और गोलीबारी शुरू हो गई। घटना के बाद पुलिस ने उस जांच के लिए अबिला स्ट्रीट को बंद कर दिया है।
गन वॉयलेंस आर्काइव की रिपोर्ट के मुताबिक, अमेरिका में इस साल अब तक 303 मास शूटिंग के मामले सामने आ चुके हैं। 2006 से लेकर अब तक अमेरिका में सामूहिक हत्या के 556 से ज्यादा मामले दर्ज किए गए हैं। इससे पहले 16 अप्रैल को भी अमेरिका के अल्बामा में एक बर्थडे पार्टी में शूटिंग हुई थी। इसमें 6 नाबालिगों की मौत हुई थी जबकि 20 लोग घायल हुए थे।
अमेरिका की आबादी 33 करोड़ और यहां 40 करोड़ गन
